Kanne 26.6.2015 – Euroopan komissio v. Ranskan tasavalta
(Asia C-314/15)
Oikeudenkäyntikieli: ranska
Asianosaiset
Kantaja: Euroopan komissio (asiamiehet: O. Beynet ja E. Manhave)
Vastaaja: Ranskan tasavalta
Vaatimukset
On todettava, että Ranskan tasavalta ei ole noudattanut yhdyskuntajätevesien käsittelystä 21.5.1991 annetun neuvoston direktiivin 91/271/ETY1 4 artiklan 1 ja 3 kohdan mukaisia velvoitteitaan, koska se ei ole varmistanut kaikkien yhdyskuntajätevesien biologista tai vastaavaa käsittelyä 15:ssa taajamassa, joiden asukasvastineluku on 10 000–15 000 haavoittumiselle alttiiden alueiden ulkopuolella, tai joiden asukasvastineluku on 2000–10 000 ja joiden jätevedet johdetaan sisävesiin tai suistoihin
Ranskan tasavalta on velvoitettava korvaamaan oikeudenkäyntikulut.
Oikeudelliset perusteet ja pääasialliset perustelut
Komissio moittii kanteellaan Ranskaa siitä, ettei se ole 15 taajaman osalta pannut oikein täytäntöön yhdyskuntajätevesien käsittelystä 21.5.1991 annettua neuvoston direktiiviä 91/271/ETY.
Direktiivin 917271/ETY 4 artiklan 1 ja 3 kohdan mukaisesti taajamat, joiden asukasvastineluku on 10 000–15 000 haavoittumiselle alttiiden alueiden ulkopuolella tai joiden asukasvastineluku on 2000–10 000 ja joiden jätevedet johdetaan sisävesiin tai suistoihin, on varustettava viemäröintijärjestelmillä ja niiden yhdyskuntajätevedet on käsiteltävä biologisesti tai vastaavasti 31.12.2005 mennessä.
____________
1 EYVL L 135, s. 40.